Segurament coneixereu la Garrotxa per les seves fagedes,
els seus volcans o els seus pobles alçats sobre les roques.
Avui m'han convidat per parlar d'un tema menys idíl·lic:
els pressupostos participatius de joventut.
Un pressupost són els diners que pot destinar un ajuntament
per realitzar una cosa en el seu poble o ciutat.
Participatiu o participar vol dir prendre part en alguna cosa.
I de joves, a la Garrotxa n’hi ha molts.
Això vol dir: els joves prenent part en decidir coses
sobre els pressupostos del seu poble o ciutat.
"IDEALA": Anuncio para medios y redes de los Presupuestos Participativos
-Com us dieu? -Judit. Pau.
Jo soc l'Aniol, encantat. Us puc fer un parell de preguntes?
Esteu posats en política? Us interessa el tema?
A mi m'interessa molt el tema, però no estem posats en política.
Estic una mica atent a les coses que passen en el país, i al poble una mica també.
No m'agrada gens.
-Saps que són els pressupostos participatius? -No
Sí. Sí
No, n'he sentit a parlar, però no sé el que són.
L'ajuntament dona uns 2.000 -3.000 euros,
i es tracta de decidir en què es podrien gastar.
I aquesta és la tasca dels joves.
L'any passat vàrem tenir la sort, des de Sàgoe, de poder utilitzar-ne.
I vam aprofitar-ho per donar a conèixer “Cultures”. Va tenir un impacte social molt bo.
Has participat en algun pressupost participatiu?
Amb el meu grup de col·legues vam començar a pensar en un esdeveniment
que tingués a veure amb circ, amb natura i música
Quin va ser el procediment que vau seguir per poder realitzar-lo?
Introduir-ho a l'Ajuntament. Fer una pluja d'idees conjuntament amb l'ajuntament.
I veure que de tot això es podia dur a la pràctica.
Finalment, aquí a la Parada vam muntar una festa: el festival “Arrels”
Vam començar a organitzar-nos des de Sàgoe, un grup de joves afrodescendents.
Ens agrada donar-nos a conèixer
donant empoderament social a tots els joves que no es veuen representats,
o que voldrien veure's més representats.
Vam organitzar aquest acte cultural, i va venir molta gent de fora.
A moltíssima gent li va agradar molt. I si ho podem tornar a repetir ens encantaria.
Què t'agradaria fer?
Intentaria posar més equipament al parc perquè els nens puguin jugar bé.
Més dinamització juvenil a la ciutat d'Olot.
Crec que actualment l'aspecte social falla una mica. Faria falta pressionar en aquest sentit.
Coneixeu alguna proposta que s'hagi aprovat a partir de pressupostos participatius?
Sí, fa uns anys es va instal·lar una tirolina al parc del B-Creck, aquí a la Solfa.
L’Skatepark, també. I tornejos de futbol solidaris
Hem vingut a Olot a parlar amb la Marta, una de les impulsores dels pressupostos participatius.
Aquí es va començar a impulsar a Olot. I s’ha implementat en altres municipis, com Les Planes d'Hostoles.
La idea és que tots els joves que estiguin interessats a presentar una proposta,
ho puguin fer a través d’una butlleta o d’una enquesta en format digital.
Surten moltes idees diferents, i es fa una assemblea conjunta amb tots els joves de 12 a 29 anys
on es voten les propostes que tenen més incidència i són de més interès
per la gran majoria de joves.
Són els mateixos joves els que realitzen l'activitat:
la desenvolupen, l’executen i en fan la valoració. Si ho necessiten poden rebre suport tècnic.
Pressupost, participació, projecte, proposta, pregunta...
Totes les paraules comencen amb P.
Jo em quedo amb que està bé que malgrat la pandèmia
tots els joves puguem participar en els Pressupostos,
no només aquí, sinó a tots els pobles.